*Цветелин Костадинов Цецков*

Физическото оцеляване и духовно извисяване на Робинзон Крузо

(Литературно интерпретативно съчинение)

Романът на Даниел Дефо носи духа на епохата си,а именно основната си тема- пътя и пътуването като начин за преоткриване на света и самия себе си. Героят на първия по рода си реалистичен роман в Англия пренебрегва съветите дадени му от по възрастните, потъпквайки патриархалните ценности.

Още от преди началото на своето трето пътуване Робинзон Крузо започва своята духовна промяна. На острова, за двадесет и осем години, героят преживява катарзис на духа и разума, завръщайки се като нов човек в родината си. На същия този остров е поставен пред избор- да преживее докато има провизии и след това да се остави на милостта на бог или да използва каквото има за да преживее и да си набави необходимите му ресурси. Преминавайки през всички епохи на човешкото развитие, героят на романа осъзнава общочовешките ценности. В подобни „цветущи“ обстоятелства не само духа на човек е поставен пред изпитание, но и тялото. В подобни условия Робинзон преотрива себе си.

Третото пътуване за героя се оказва и най-злочесто за него. Робинзон Крузо пренебрегва съветите на родителите си и по този начин потъпква патриархалните ценности. Това засвидетелства неговото душевно състояние преди да се промени. Подобно непослушание може да бъде открито в притчата за блудния син. Подобно на твърдоглаво дете, корабокрушенецът взима съдбата си в свои ръце, за да стигне сам до житейските истини. Може да се открие много ярък контраст между първоначалния образ на героя и образът му при завръщането-героят търпи развитие.Типично в духа на Просвещението чрез пътя човек преоткрива себе си. Завръщайки се в родината си, вече е нов човек, уповаващ се на разума и мисълта, имащ ценностна система и осъзнаващ цената на оцеляването.

Но за да се върне променен е трябвало първо да извърви дълъг път, който започва с един избор. Избор, който героя прави още в началото на своя престой на острова, а именно- да преживее докато може с провизиите и останките или да вземе живота се и оцеляването си в свои ръце. Героят прави правилния избор и не се оставя на милостта на бог, което решение е продиктувано от просветните идеи за участието на бог в живота на хората- участва само в създаването на света, а „хората са ковачи на съдбите си“. Робинзон Крузо открива другия в себе си, непознатия, този, който не се предава, а се бори този, който създава. Уповавайки се на разума си успява не само да цивилизова природата около себе си, а да образова и покръсти Петкан. Същият този разум му помага да си направи липсващите удобства, но преди удобствата Робинзон е принуден да си направи подслон, който да нарече „дом“. Рационалната мисъл водеща го към оцеляване му помага в подобен труден момент. Читателят може да съпреживее с героя всяка несгода и всяка радост. Чрез Аз-формата се придава афтентичност, която още повече е подсилена от формата на дневник, който творбата има. Истинността на творбата е наложена още повече чрез нефункционалните детайли описващи острова. Допринасят за по- пъстро предтавяне на острова в ума на читателя.

Този пъстър остров не би бил същия без развиващия се образ на Побинзон Крузо. Героя преминава през всички етапи на човешкото развитие и неговите епохи като всяка носи своето основно занимание- първоначално се изхранва с лов на каквото намери на острова, след това преминава към отглеждането на тези животни, не само за храна но и за материалите, които могат да се добиват от тях. Следващият етап се свързва със земеделието, когато героят вече има постоянен заслон и има възможност да отглежда растения. Занаятите са следващото стъпало в технологичното развитието на корабокрушенеца, този период може да въде характеризиран с творческото мислене и осъществяването на идеите от ума- масичката и стола. И последния етап характерен с разширяването на границите- Петкан първо е слуга след това Робинзон го образова и му дава своята вяра. Този преход засвидетелства развитието на образа, заедно с физическото развитието през епохите, героят приема и основните ценности на всяка от тях.

Чрез упованието си в своя разум, постига духовно извисяване. Разума в Робинзон Крузо е втория човек, който той открива в себе си. Така остава психически стабилен. Подобна самота може да бъде пагубна за един човек и извисяваща за друг. Не всеки има силата да устои на подоби условия, които корабокрушенецът е покорил- природата на острова и Петкан.

В началото на романа на Даниел Дефо сме запознати с един герой, потъпкал всякакви ценности и търсещ житейската истина. Извървяваме с него 28-годишния му път през всички епохи на човечеството, през премеждия, през радости и несгоди. И на последната страница има друг, различен герой от този, с който е започнало действието.