**Проблема за престъплението и наказанието   
в откъса от романа „Граф Монте Кристо“**

**Литературно интерпретативно съчинение**

Романът на Александър Дюма е типичен пример за творба от епохата на Романтизма. Главният герой притежава основните ценности присъщи за това време от литературата и е воден от чувствата си, което е присъщо на персонажите.

Гледната точка на героят е представена чрез неговата реч, а именно, че смъртта не е достатъчно наказание за хората причинили страдание на друг. Смята, че престъникът трябва да преживее същото, защото иначе не може да изкупи вината си. Дори мъчителна, смъртта, като наказание от обществото, не може да възмезди загубеното завинаги.

Развиващият се разговор между Франц и Едмонт Дантес представя гледната точка на графа и засвидетелства неговото отношение към престъплението и наказанието. В този разговор се формира и равива възгледа на героя.

След кратък опознавателен въпрос, графа изразява първата си позиция:

„колкото повече хора сте виждали да умират, толкова по-лесно ви се струва да умрете“

Чрез това изказване предава идеята за повтаряемост и свикване, в случая със смъртта. Причинявайки непопълними загуби в живота на други хора, престъпникът се „насища“ с кръвопролитията и за него става лесно да пролее своята, защото тя вече няма стойност. Чрез своите деяния злосторникът омаловажава наказанието си до степента на тотално примирение. По този начин обезсмисля процеса по своя смисъл – да върне баланса в отношенията на хората. И така бива спасен без да получи заслуженото, без да е наказан, без да е възмездено за загубата каквато и да била тя. Което довежда Графа до основната му теза – смъртта не е достатъчно наказание.

Едмонт Дантес преминава през 3 различни фази в отношението си към смъртните наказания – отвръщение, безразличие и накрая любопитство. Събеседникът на Графа е отвратен, но Дантес пояснява, че за него стават интерестни различните фактори, които играят роля при преминаването на отделния човек в „небитието“. Точно това любопитство и интерес го отвеждат до формулирането на горецитираната мисъл.

Но Едмонд Дантес формулира и друга, по-важна мисъл за наказанието – основната му теза. Смъртта не е достатъчно наказание от обществото за престъпник. Дори да е мъчение все още не може да изкупи вината и тъгата, която е причинил. Няколкосекундната болка не може да замени години мъка.

Графа сравнява физическото и духовното страдание като поставя духовното на много по-високо ниво. По този начин подлага още веднъж справедливостта на обществото под въпрос. Не приема просто разделянето на главата от тялото, за него първо тряба да се разкъса душата на един човек по същия начин, по който той е разкъсал душата на своите жертви.

Гилотината не е достатъчно наказание, всяко действие си има последствие, но понякога това последствие, дори и сурово, не е достатъчно. В този случай трябва да се възцари възмездие - изкупление на вината чрез същата болка.